**Tehniline kirjeldus**

# Hanke objekt

* 1. Hanke objektiks on Tervise ja Heaolu Infosüsteemide Keskusele (edaspidi ***TEHIK*** või ***tellija***) kohvimasinate ja veeautomaadi (edaspidi koos ***masinad***) rentimine vastavalt tellija vajadustele ja mahus koos kauba kohale toimetamisega.
	2. TEHIKus on kokku renditud 5 kohvimasinat:
		1. 4 tk: Jura WE8 + piimakülmik
		2. 1 tk: Franke A300 + piimakülmik (ühendatud tsentraalsesse veevõrku)
	3. TEHIKus on kokku renditud 1 veeautomaat Karbo HWC (ühendatud tsentraalsesse veevõrku).
	4. Kasutajate arv: 150

# Nõuded toodetele

* 1. Renditatavad masinad peavad olema olemasolevatega samaväärsed või paremad.
	2. Kohviubade pakendid peavad vastama toiduhügieeni nõuetele ja olema terved.
	3. Toodete üleandmise-vastuvõtmise hetkel peab alles olema vähemalt pool tootja poolt konkreetsele tootele määratud säilivusajast.

# Nõuded kohvimasinate hooldusele

* 1. Täitja hooldab kohvimasinaid vastavalt pakutava kohvimasina hooldusjuhendile.
	2. Täitja peab kõrvaldama renditava eseme rikked hiljemalt teatamisele järgneval tööpäeval (rendile andja kanda jäävad kõik remondiga seonduvad kulud).
	3. tarnima tellitud kaubad (toorained, tarvikud) tellimuse saamise päevast kahe tööpäeva jooksul TEHIKu asukohta Pärnu mnt 132, Tallinn.

# Nõuded veeautomaadi hooldusele

* 1. Täitja hooldab veeautomaati vastavalt pakutava veeautomaadi hooldusjuhendile.
	2. Vajaduspõhiselt teostatakse gaasiballooni vahetust.

# Muud nõuded

* 1. Tellija kontaktisik esitab täitja kontaktisikule kaupade tellimiseks volitatud kontaktisikute nimed. Muudatustest eelnimetatud andmetes annab tellija täitjale teada hiljemalt 3 tööpäeva jooksul muudatuse toimumisest arvates.
	2. Täitja peab alati pakkuma tellijale vähemalt sama soodsat hinda, kui on täitja avalik hinnakirjajärgne hind, arvestades lepingus fikseeritud allahindlusmäära. Sooduskampaania korral kohaldab täitja ka tellijale vastavaid kampaaniahindasid, kui need on soodsamad täitja pakkumuses fikseeritud hindadest koos tellijale kohaldatava allahindlusprotsendiga.